Nr. C 80/22 De Europæiske Fællesskabers Tidende 28. 3. 88 
Udtalelse om forslag til Rådets direktiv om tilnærmelse af medlemsstaternes lovgivning 
vedrørende mønsterdybden på dæk til visse klasser af motorkøretøjer og påhængskøretøjer til 
disse {l) 
(88/C 80/10) 
Rådet for De europæiske Fællesskaber besluttede den 8. oktober 1987 under henvisning til EØF-
traktatens artikel 100 at anmode om Det Økonomiske og Sociale Udvalgs udtalelse om ovennævnte 
forslag. 
Det forberedende arbejde henvistes til ØSU's sektion for transport og kommunikation, som 
udpegede Jean Marvier til ordfører. Sektionen vedtog sin udtalelse den 13. januar 1988 på grundlag 
af ordførerens rapport. 
Det Økonomiske og Sociale Udvalg vedtog på sin 252. plenarforsamling (mødet den 27. januar 
1988) med stort flertal, 11 stemmer imod, 15 hverken for eller imod, følgende udtalelse: 
ØSU glæder sig over Kommissionens initiativ, der først og 
fremmest tilsigter at forbedre trafiksikkerheden i Fælles­
skabet. ØSU har følgende bemærkninger til forslaget: 
1. Generelle bemærkninger 
1.1. Det fremgår klart af omfattende forskning, at dæks 
trækevne forringes hastigt, når de er nedslidt til en 
mønsterdybde på omkring 2 mm. 
1.2. Dette forhold forringer landevejskøretøjers vejgreb 
og bremseevne, særlig på våd kørebane. 
1.3. I erkendelse af denne sammenhæng mellem dække­
nes tilstand og trafiksikkerheden har næsten alle motorise­
rede lande gennemført en lovgivning, der kræver, at 
motorkøretøjer og påhængskøretøjer skal være udstyret 
med dæk med en minimumsmønsterdybde for at måtte 
køre på vejene. Det påhviler enten køretøjets fører eller ejer 
at opfylde dette lovgivningskrav. 
1.4. Men den lovfæstede minimumsmønsterdybde er 
forskellig, idet den varierer fra 1 til 1,6 mm. 
1.5. For at lette kontrollen med dækkenes mønsterdyb­
de kræves det i adskillige nationale og internationale 
bestemmelser og normer vedrørende dæks konstruktion, 
belastningsevne og mærkning, at alle dæk, der er beregnet 
til montering på bestemte kategorier af køretøjer, skal være 
forsynet med slidindikatorer. 
1.6. Sådanne indikatorer er normalt udformet som små 
forhøjninger af ca. 30 mm's længde og 1,6 mm's højde, målt 
fra hovedrillernes bund, og de er placeret med jævne 
mellemrum langs hele dækkets omkreds. 
1.7. Når dækket er slidt ned til det lovfæstede minimum, 
er slidindikatorerne i niveau med slidbanens overflade, og 
hovedrillerne bliver ligesom »afbrudt« af indikatorerne. 
(!) EFT nr. C 279 af 17. 10. 1987, s. 5. 1.8. De fleste dækfabrikanter både i og uden for Europa 
har rettet sig efter ovennævnte krav og fremstiller nu dæk 
med slidindikatorer på 1,6 mm's højde, som lovligt kan 
monteres på køretøjer og anvendes så godt som overalt i 
verden. 
1.9. Men ØSU understreger, at det er yderst vigtigt, ja 
nødvendigt, at der i tilknytning til gennemførelsen af dette 
direktiv uden opsættelse vedtages ensartede krav om 
regelmæssig teknisk kontrol af køretøjerne, da alt tyder på, 
at trusler om sanktioner, f. eks. i form af bøder, ikke i sig 
selv kan hindre overtrædelser. 
1.10. Endvidere mener ØSU, at det er en yderligere 
betingelse for faktisk gennemførelse af det foreliggende 
direktivforslag, at der i hele Fællesskabet vedtages 
ensartede regler for godkendelse af dæks konstruktion, 
belastningsevne og mærkning. Et egnet grundlag herfor 
kan findes i et allerede eksisterende forslag til rådsdirek­
tiv (2), der dog bør tilpasses det tekniske fremskridt. 
1.11. ØSU finder, at de forskellige krav, der eksisterer 
inden for Fællesskabet, bør harmoniseres på et niveau, der 
er på højde med det for øjeblikket strengeste krav, nemlig 
1,6 mm. 
1.12. De kontrolcentre, som ØSU ønsker almindeligt 
udbredt i alle medlemsstaterne, bør bl. a. kontrollere, at 
denne mønsterdybde respekteres. 
(2) EFT nr. C 37 af 14. 2. 1977, s. 1; EFT nr. C 114 af 11. 5. 1977, 
s. 5. 
28. 3. 88 De Europæiske Fællesskabers Tidende Nr. C 80/23 
2. Særlige bemærkninger 
Artikel 1 
2.1. Denne artikels ordlyd er — trods Kommissionens 
rosværdige hensigter — formentlig ikke fuldt ud egnet til at 
forhindre, at der anvendes dæk, hvis mønsterdybde er 
mindre end det harmoniserede og lovfæstede minimum. 2.2. ØSU finder, at nedenstående alternative ordlyd 
tjener direktivets formål bedre: 
»Medlemsstaterne træffer de nødvendige foranstalt­
ninger for at sikre, at køretøjer i klasse Ml, NI, Ol og 
02, som defineret i bilag I til Rådets direktiv 70/156/ 
EØF, ikke er monteret med dæk, hvis mønsterdybde, 
målt i slidindikatorernes umiddelbare nærhed, er under 
1,6 mm.« 
Bruxelles, den 27. januar 1988. 
Alfons MARGOT 
Formand for 
Det Økonomiske og Sociale Udvalg 
BILAG 
til Det Økonomiske og Sociale Udvalgs udtalelse 
Følgende ændringsforslag (modudtalelse) forkastedes under forhandlingerne med stort flertal, 21 stemmer for 
og 16 hverken for eller imod: 
Udtalelsen erstattes af følgende tekst: 
»Udvalget kan ikke afgive udtalelse om forslaget, før Kommissionen forelægger yderligere information om 
dets finansielle konsekvenser for alle vejbrugere og om de omfattende følger, det kan få for 
trafiksikkerheden.« 
Begrundelse 
Giver sig selv. 
Udtalelse om: 
— forslaget til Rådets 
gennemføres af Det 
— forslaget til Rådets 
gennemføres af Det 
— forslaget til Rådets 
gennemføres af Det afgørelse om vedtagelse af de særprogrammer for 1988-1991, der skal 
Fælles Forskningscenter for Det Europæiske Økonomiske Fællesskab, 
afgørelse om vedtagelse af de særprogrammer for 1988-1991, der skal 
Fælles Forskningscenter for Det Europæiske Atomenergifællesskab, 
afgørelse om vedtagelse af et supplerende forskningsprogram, der skal 
Fælles Forskningscenter for Det Europæiske Atomenergifællesskab. 
(88/C 80/11) 
Rådet for De europæiske Fællesskaber besluttede den 13. november 1987, under henvisning til 
EØF-traktatens artikel 130 Q og til Euratom-traktatens artikel 170, at anmode om Det 
Økonomiske og Sociale Udvalgs udtalelse om ovennævnte forslag. 
Det forberedende arbejde henvistes til ØSU's sektion for energi, kernekraft og forskning, som 
udpegede Enrico Vercellino til ordfører. Sektionen vedtog sin udtalelse den 15. januar 1988. 
Det Økonomiske og Sociale Udvalg vedtog på sin 252. plenarforsamling, den 27. januar 1988, med 
to stemmer imod og to hverken for eller imod, følgende udtalelse: